### Resume

I forbindelse med etablering af fortov på [adresse] i 2021, har det ikke været muligt at indgå frivillig aftale om arealerstatning for forhaveareal i byzone for den berørte ejendom på vejstrækningen. Der ønskes iværksat ekspropriation i henhold til vejloven for den pågældende ejendom.

### Sagsfremstilling

Der er udarbejdet detailprojekt for et etablering af fortovsanlæg langs cirka 240 m af nordsiden af [adresse] i [adresse]. Projektet omfatter også en sideudvidelse af kørebanen langs vejens sydside med cirka 1,50 m. Arbejdet er omfattet af prioriteringslisten for mindre anlægsprojekter 2020-2021.

Det har ikke være muligt at opnå et frivilligt forlig om projektet og arealafståelse af cirka 54 m2 fra matr. nr 2br, [adresse], [adresse], som er en erhvervsejendom beliggende i byzone, jf. vedhæftede vej- og arealerhvervelsesplan. Vejle Kommune har af flere omgange været i dialog med grundejer om udførelse af projektet. Det har dog ikke været muligt at opnå enighed om projektets udførelse og erstatning for arealet.

Lovgrundlag:

Efter §§ 96 og 97i lov om offentlige veje kan vejmyndigheden ekspropriere til offentlig vej, herunder nyanlæg, udvidelse og ændringer af bestående anlæg, tilbehør og nødvendige supplerende foranstaltninger, når det er nødvendigt af hensyn til almenvellet.

### Økonomi

Erstatning i sagen afholdes inden for budgettet.

### Klima og resiliensvurdering

Ingen bemærkninger.

### Sagens videre forløb

Sagen skal behandles af Økonomiudvalget og byrådet.

### Historik

Teknik- og Miljødirektøren indstiller, 14. december 2021, pkt. 284:

at udvalget anbefaler overfor byrådet, at bemyndige Teknisk Udvalg til at træffe afgørelse om ekspropriation for at kunne erhverve det mindre areal fra matr. 2br, [adresse], [adresse], jf. procedurereglerne i vejloven §§94-123, som også betyder, at erstatningen kan fastsættes ved taksation,

at der indkaldes til åstedsforretning med henblik på ekspropriation,
at Teknisk Udvalg beslutter, hvem fra udvalget der skal deltage i åstedsforretningen, og
at tidspunktet for åstedsforretningen aftales direkte med det det/de udpegede udvalgsmedlem(mer).

Beslutning fra Teknisk Udvalg 2018-2021, 14. december 2021, pkt. 284:

Anbefalet.

Formanden deltager i åstedsforretningen.

Joachim Hermansen var fraværende.

Beslutning fra Økonomiudvalget, 10. januar 2022, pkt. 21:

Anbefales.

### Beslutning

Godkendt.

Fraværende Esben Steffensen. I stedet mødte Boe Laursen.

Fraværende Benny Holst. I stedet mødte Karl Kjeldsen.

Fraværende Elisabeth Svendsen. I stedet mødte Troels Andreasen El-Ahmad.

Fraværende Bjarne Johansen. I stedet mødte Sandra Vestergaard.
Fraværende Zenia Dahl.